મુંબઈ, 20 જૂન : સલમાન ખાન અને સાજિદ નડિયાદવાલાની હિટ જોડી પુનઃ એક વાર કિક ફિલ્મ સાથે સિલ્વર સ્ક્રીને પરત ફરી રહી છે. ફિલ્મના ટ્રેલરે ધૂમ 3 અને ક્રિશ 3 જેવી ફિલ્મોના તમામ રેકૉર્ડ તોડી દીધાં છે. સોશિયલ મીડિયા અને ઇંટરનેટ પર ફિલ્મને સતત હિટ્સ મળતી જાય છે. હવે સલમાને પોતાની ફિલ્મનું પ્રથમ ગીત જુમ્મે કી રાત... લૉન્ચ કર્યું છે. આ પ્રસંગે મુંબઈના પીવીઆર-જુહુ ખાતે યોજાયેલ કાર્યક્રમમાં સલમાન ખાન સહિત કિકની આખી ટીમ જૅકલીન ફર્નાન્ડીઝ, સાજિદ, હિમેશ રેશમિયા હાજર હતાં. સલમાન બહુ ખુશ નજરે પડ્યાં અને હોય પણ કેમ નહીં, તેમના ફૅન્સ મોટી સંખ્યામાં તેમને ચીયર કરવા હાજર હતાં. સલમાનને મીડિયાએ પૂછ્યું કે કઈ-કઈ વાતોથી સલમાનને રીયલ લાઇફમાં કિક લાગે છે. તો જુઓ સલમાનનો શો જવાબ હતો.